นาทีหนีตาย เผยคลิปคนร้ายคาร์บอมบ์ซ้ำหน้า ศอ.บต.ยะลา หลบกันชุลมุน
เปิดภาพนาทีคนร้ายวางระเบิดซ้ำหน้าศอ.บต.ยะลา ขณะประชุมวางแผน โควิด-19 เจ้าหน้าที่วิ่งหลบภัยกันชุลมุนจากเกิดเหตุระเบิด 2 ลูก บริเวณด้านหน้าป้าย ศอ.บต. ถ.สุขยางค์ อ.เมือง จ.ยะลา ขณะที่ พลเรือตรี สมเกียรติ ผลประยูร กำลังประชุมสถานการณ์โควิด-19 ร่วมกับผู้ว่าราชการจังหวัดทั้ง 5 จังหวัด และสาธารณสุข ทั้ง 5 จังหวัด เพื่อวางมาตรการเข้มป้องกันไวรัสโควิด-19 เป็นเหตุให้ผู้สื่อข่าวท้องถิ่นหลายสำนัก รวมทั้งเจ้าหน้าที่ตำรวจสายตรวจ ได้รับบาดจ็บหลายราย เมื่อเวลา 10.30 น. วันที่ 17 มี.ค.63 ตามที่ได้รายงานไปแล้วนั้นทั้งนี้ ผู้สื่อข่าวรายงานว่า มีการเปิดเผยคลิปเหตุการณ์ดังกล่าว โดยพบว่าได้มีเจ้าหน้าที่เข้าไปสอบถามคนขับก่อนที่กระบะสีขาวจะขับมาจอดหน้า ศอ.บต. กระทั่งต่อมาได้เกิดเหตุระเบิดขึ้น ทำให้เจ้าหน้าที่ต่างวิ่งหาที่หลบภัยกันอย่างชุลมุน ส่วนพื้นที่โดยรอบได้รับความเสียหาย.
เปิดภาพนาทีคนร้ายวางระเบิดซ้ำหน้า ศอ.บต.ยะลา ขณะประชุมวางแผน โควิด-19 เจ้าหน้าที่วิ่งหลบภัยกันชุลมุน 
ระเบิด,คาร์บอมบ์,ยะลา,ระเบิดภาคใต้,ข่าวยะลา,ข่าวทั่วไป